Kurvfletting

Kurvfletting er å flette kurver, kurvmøbler og andre gjenstander. Aktiviteten drives som husflid og håndverk av kurvmakere og andre.Oppslagsordet «kurvfletting» i Store norske leksikon Materialet er vidjer av pil, bambus, rotting, spanskrør, peddigrør, manilarør, sjøgress og trespon. Som husflid er også tatt opp igjen et tidligere vanlig brukt materiale, bjørkerøtter (tæger), i en teknikk som kalles binding. Til grovere kurver brukes spaltede vidjer med barken på. Ellers flekkes kvistene friske og tørkes fort for at den lyse fargen skal bevares. Når kvistene er blitt stive ved lagring, bløtes de opp i vann. Sist på 1970-tallet ble kurvfletting tatt opp av ei rekke kunsthåndverkere, særlig i USA. De gjorde kurvfletting til en egen kunstform.

 Historie 
Kurvfletting er blant de aller eldste teknikkene mennesker har lært seg. I Danmark er det funnet rester av flettede fiskeruser fra yngre steinalder.«Tradisjonsrikt håndverksfag», KUBEN, Arendal Flettede fiskegjerder i Storebælt stammer tilbake fra rundt 3000 f.Kr.«Storebælt i tusen år» Det krever teknisk og organisatorisk evne å bygge et kvart kilometer langt fiskegjerde i åpent farvann og ned til rundt fem meters dybde. Alle pålene ble hugget om vinteren, og hvis flettverket var halvannen meter høyt fra havbunnen, er det gått med minst 6.000 lange hasselpåler av god, rettvokst kvalitet. Den typen er i liten grad viltvoksende, så skal det skaffes slike mengder feilfrie påler til fletting, er organisert skogsdrift påkrevd.Anders Fischer: Fiskeri i lange baner, Kalundborg museum 

Men først rundt 1850 ble fletting regnet som et håndverk, og i 1861 ble det stiftet et kurvmakerlaug i Danmark.«Kurvstoler» 

 Referanser 

 Se også 
 Kurv
 Kurvmaker
 Tægerarbeid

 Eksterne lenker 


 Bøker i bokhylla.no (digitale blaeksemplarer) 
 Polly Pollock: Kurvfletting : enkel innføring i en spennende hobby (Forsythia, 1995)
 Arnfinn Vik:  Peddigfletting som hobby (Fabritius, 1957)
 Finn H. Gulliksen: Kurvarbeide : praktisk veiledning (Cappelen, 1932)
 Ragnar Nordby: Korgarbeider (Fabritius, 1961)
 Tove Østby: Sponarbeid (Ernst G. Mortensen, 1973)
 Inger Ruden Andersen: Tæger (Universitetsforlaget, 1977)
 Jan Henrik Munksgaard: Kurver (Huitfeldt, 1980)
 Gert Ljungberg: Spon, sveip og lagg : tre teknikker i tre (Landbruksforlaget, 1979)
 Eva Nilsson: Av never og rot (Landbruksforlaget, 1979)

Kategori:Håndverk
Kategori:Brukskunst
Kategori:Fletting